**Питање бр.1**

у складу са чланом 63. став 2., а у вези са чланом 149. ЗЈН, као заинтересовано лице у отвореном поступку јавне набавке за доделу концесије јавне услуге поверавања обављања делатности градског И приградског превоза путника на територији Града Краљева, молимо за следеће појашњења:

- Зашто Наручилац није дао благовремено одговоре на наша претходна питања од 14.02.2019. године?

- Зашто се Наручилац није благовремено изјаснио по питању поднетог Захтева за заштиту права?

- Зашто Наручилац супротно ЗЈН документа која објављује на порталу, поставља на местима за која то нису предвиђена, односно места на Порталу која не дају доказе о временској детерминисаности поступака И активности Наручиоца и на тај начин покушава узалудно пракрити своја незаконита поступања супротна одредбама ЗЈН које прописују начине објављивања докумената и транспарентност поступка?

- Молимо за образложење одлуке да се продужи рок за достављање понуда које је објављено (не зна се каса), када је евидентно да у складу са законом тај рок мора бити знатно дужи?

- Молимо за појашњење захтева КД да локација може бити на територији Републике Србије изузев АП Косово и Метохија, јер је такав услов противан Уставу и целовитости Р. Србије и поред тога представља територијалну дискриминацију. Такође није ни логичан услов јер је по њему у предности неко ко је лоциран нпр. у Суборици (удаљеност више од 350 км) од некога ко је у нпр. Лепосавићу (удаљеност око 65 км)?

**Одговор на питање бр. 1:**

* Питања која сте поставили 14.02.2019. године, као и ова питања, доставили сте, путем електронске поште, где сте се притом позвали и на члан 63. и на члан 149. Закона о јавним набавкама. Такође, email путем којег су постављена питања насловљен је као захтев за заштиту права и поднет са истим насловом са којим је предата и допуна захтева за заштиту права од 14.02.2019. године, због чега је Наручилац претпоставио да се у конкретном случају ради о додатној допуни захтева за заштиту права. У сврху што веће транспарентности поступка, иако смо става да ова, као и питања од 14.02.2019., нису поднета на одговарајући начин, иста, као и одговоре на њих објављујемо у наставку овог документа.
* Наручилац је благовремено, по добијању тражене допуне захтева за заштиту права у поступку претходне провере захтева од стране Наручиоца, објавио обавештење о поднетом захтеву за заштиту права. Закон не прописује никакво изјашњење Наручиоца на које се позивате.
* Наручилац је објавио све одговоре на питања на Порталу јавних набавки истовремено када и на свом интернет сајту. Како се овде ради о поступку концесије, одговори су објављивани у секцији Портала који се односи на ЈПП и концесије.
* Рок за подношење понуда је продужен због измена конкурсне документације објављених 19.02.2019. године. Нејасно је на основу ког прописа тврдите да рок мора бити знатно дужи.
* Територија АП Косова и Метохије је искључена због техничких и административних проблема које би представљало пребацивање возила ради сервисирања на територију АП Косова и Метохије.

**Питање бр. 2**

Поштовани,

у складу са чланом 63. став 2., а у вези са чланом 149. ЗЈН, као заинтересовано лице у отвореном поступку јавне набавке за доделу концесије јавне услуге поверавања обављања делатности градског и приградског превоза путника на територији Града Краљева, молимо за следеће појашњење:

Имајући у виду да је Наручилац суприотно ЗЈН најпре конкурсну документацију, а затим и питања и одговоре који су саставни део исте, објављивао само са свом сајту, као што смо и раније указивали, а не уједно и на Порталу јавних набавки што представља грубо кршење ЗЈН, утврдили смо да је у току јучерашњег дана Наручилац објавио на порталу одговоре на ранија питања. Међутим, иако је Наручилац извршио ову објаву на порталу иста објава није урађена на законит начин, јер се не налази у делу који је предвиђен за објављивање питања и појашњења на иста, а који недвосмислено омогућава да се ове објаве временски детерминишу (датум и тачно време објаве), већ је то објвљено у делу у којем се не може утврдити време и датум објаве.

Закључујемо, да је овим поступањем Наручилац свесно у жељи да прикрије чињенице у вези са својим незаконитим поступањем довео у заблуду заинтересована лица у поступку припреме понуде, као и другостепени орган одлучивања у поступку заштите права понуђача.

- Захтевамо да Наручилац да образложење за овакво поступање, као и доказе о датумима и временима објављивања ових докумената на Порталу;

- Захтевамо да Наручилац ова документа објави на Порталу у делу на којем је то предвиђено;

-Захтевамо да Наручилац спроведе све активности у складу са ЗЈН или да поступак у целости поништи због незаконитости.

**Одговор на питање бр. 2:**

* Одговори на питања, као и све измене конкурсне документације објављиване су истовремено са објавама извршеним на интернет страници Наручиоца.
* Сви одговори и све измене су објављене на Порталу тако да не видимо разлог зашто би их поново објављивали.
* Имајући у виду да је у питању поступак доделе концесије све активности се спроводе у складу са Законом о јавно-приватном партнерству и концесијама.